Ирек Биккинин: “Система куркыныч, әмма аңа каршы торып була”

	Еш кына, дәүләт системасын җиңеп булмый, дигән фикер белән яшибез. Гаделсезлек белән очрашып, хокукымны яклыйм дип, суд юлына бассаң да, артыңда “зур” кешеләр тормый икән, шундук изәләр, мең төрле сәбәп табалар, әмма сине исәргә чыгаралар. Дөреслек эзләп Европа судына кадәр җиткән кешеләр бар барын, әмма гаделлек өскә чыксын өчен, еллар буе көтәргә кирәк, ул вакытка кешенең көче дә, сәламәтлеге дә юкка чыгарга мөмкин. Шулай да арада үҗәтләнеп булса да максатына ирешүчеләр бар. 	 Мордовиянең Ләмбрә районы Аксюн авылында яшәүче журналист Ирек Биккинин — психиатрлар куйган диагнозның законсыз икәнен Русиядә беренче тапкыр исбатлаучы шәхес. Гаҗәп хәл! Шизофрения дигән диагноз белән ул 45 ел яшәргә мәҗбүр була. Әмма ялган диагноз куючы, язмышының астын өскә китерүче табибларны барыбер суд каршына бастырды, әле штраф та түләттерде. 
 
	Римма ӘБДРӘШИТОВА	
Ирек мәйданы

	№   |  	


